Bahrom Abdurahimov. Bahrom Abdufottohivich Abdurahimov (; 11-dekabr 1988-yil, Shahrixon tumani) – Oʻzbekistonlik futbolchi, yarim himoyachi pozitsiyasida oʻynaydi. 2024-yildan Qoʻqonning „Qoʻqon 1912“ klubi futbolchisi. Futbolchilik faoliyati. Bahrom Andijon futbol maktabi tarbiyalanuvchisi. Katta futboldagi faoliyatini 2007-yilda „Andijon“ futbol klubi tarkibida boshlagan. „Andijon“ jamoasi tarkibida 2014-yilgi mavsum soʻngigacha oʻynagan va 8 mavsum davamoida 140 dan oshiq oʻyin oʻtkazgan. 2015-yilgi mavsumda ilk bor faoliyatida boshqa jamoa, Qarshinig „Nasaf“ klubi bilan shartnoma imzolagan. Qarshiliklar tarkibidagi dastlabki mavsumidayoq faoliyatidagi ilk sovrin, Oʻzbekiston Kubogini qoʻlga kiritgan. 2016-yilgi mavsumda Oʻzbekiston Superkubogini yutgan. Qarshi jamoasi tarkibi Oʻzbekiston Superligasi va AFC Osiyo Chempionlar ligasidagi bir necha ishonchli oʻyinlari sababli 2018-yili mavsumda Toshkentning „Paxtakor“ jamoasi safiga oʻtgan. Paxtakor jamoasi safida bir mavsum davomida oʻynaganida soʻng 2019-yilgi mavsumda Bekobodning „Metallurg“ jamoasiga ijaraga berilgan. 2020-yilgi mavsumda Olmaliqning „AGMK“ jamoasi bilan shartnoma imzolagan. Olmaliqlik safida bir mavsum davomida oʻynab, Oʻzbekiston Superligasida bronza medallari va Oʻzbekiston Kubogida kumush medallarni qoʻlga kiritdi. 2021-yilgi mavsum oldidan Namanganning „Navbahor“ jamoasiga oʻtgan, ammo jamoasi safidagi raqobat sababli yozgi transfer oynasida Qarshining „Nasaf“ jamoasiga oʻtgan. 2024-yil yanvar oyida „Qoʻqon 1912“ jamoasi bilan shartnoma imzolagan.